b'\n_START_ARTICLE_\nAlegrete\n_START_SECTION_\nHist\xc3\xb2ria\n_START_PARAGRAPH_\nEl poblat, en el marge esquerre del riu Ibirapuit\xc3\xa3, va ser fundat el 1817, passant a la categoria de vila el 25 d\'octubre de 1831, i des de 1840 fins a 1845 va ser la tercera capital de la nova Rep\xc3\xbablica Riograndense escindida des de 1836 del llavors Imperi del Brasil._NEWLINE_\xc3\x89s la terra natal d\'un poeta argent\xc3\xad del segle XIX, Olegario V. Andrade, de Osvaldo Aranha (pol\xc3\xadtic, diplom\xc3\xa0tic, estadista i president de l\'ONU en 1947) i de M\xc3\xa1rio Quintana (un dels majors poetes brasilers), el centenari del naixement del qual va ser commemorat el 30 de juliol de 2006._NEWLINE_\xc3\x89s considerada la ciutat m\xc3\xa9s "ga\xc3\xbacha" del m\xc3\xb3n. Cada 20 de setembre (Dia del Gaucho), prop de 8.000 cavallers i amazones - de totes les edats, amb les seves robes t\xc3\xadpiques i els seus cavalls ricament adronats, desfilen orgullosament pels principals carrers de la ciutat. \xc3\x89s el m\xc3\xa9s gran desfilada d\'aquest tipus a tot el m\xc3\xb3n._NEWLINE_La patrona de la ciutat \xc3\xa9s "La nostra Senyora de la Concepci\xc3\xb3 Apareguda" i se celebra el dia 8 de desembre.\n_START_SECTION_\nEconomia\n_START_PARAGRAPH_\nL\'activitat econ\xc3\xb2mica del municipi est\xc3\xa0 donada principalment per l\'agricultura (arr\xc3\xb2s - 45.000 ha) i la ramaderia (536.536 caps de bovins).\n_START_SECTION_\nLocalitzaci\xc3\xb3\n_START_PARAGRAPH_\nAlegrete est\xc3\xa0 localitzat a la Frontera Oest de l\'estat de Rio Grande do Sul, tenint com a l\xc3\xadmits als municipis de: Uruguaiana, Quara\xc3\xad, Itaqu\xc3\xad, Manoel Viana, S\xc3\xa3o Francisco de Assis, S\xc3\xa3o Vicente do Sul, Ros\xc3\xa1rio do Sul i Cacequi.'